open-index/open-wikipedia-markdown huggingface dataset:
Pauli Harju

**Pauli Kalervo Harju** (s. 9. syyskuuta 1960 Rovaniemi) on Pohjois-Pohjanmaan liiton johdossa toimiva Pohjois-Pohjanmaan maakuntajohtaja.

Pauli Harju syntyi kunnanjohtaja Kauno Harjun ja sairaanhoitaja Eira Kantasen perheeseen. Hänen puolisonsa vuodesta 1989 on lehtori Tarja Tolonen. Harju tuli ylioppilaaksi 1979 ja valmistui oikeustieteiden kandidaatiksi 1984, varatuomarin arvon hän sai 1985. Hän toimi Kuusamossa pankkilakimiehenä 1984–1985, Kemijärvellä käräjäoikeuden notaarina 1985 ja pankinjohtajana 1986–1991 ja Pudasjärvellä elinkeinoasiamiehenä 1991–1995. Taivalkosken kunnanjohtajaksi Harju valittiin 1995, Pudasjärven kaupunginjohtajaksi 2004 ja Pohjois-Pohjanmaan liiton maakuntajohtajaksi 2008.  Harju työskenteli valtiovarainministeriössä maakuntauudistuksen muutosjohtajana elokuusta 2016 lokakuuhun 2017, palaten takaisin maakuntajohtajaksi ennen vuoden 2019 loppuun asti suunnitellun määräaikaisen tehtävänsä päättymistä.

## Lähteet
Mathilde Gremaud

**Mathilde Gremaud** (s. 8. helmikuuta 2000) on sveitsiläinen freestylehiihtäjä, joka kilpailee sekä slopestylessa että big airissa.

Gremaud sijoittui Sierra Nevadan MM-kilpailuissa 2017 slopestylessa viidenneksi. Pyeongchangissa 2018 hän saavutti slopestylessa olympiahopeaa. Canyonsin MM-kilpailuissa 2019 hän oli big airissa seitsemäs. Aspenin MM-kilpailuissa 2021 hän saavutti slopestylessa hopeaa. Pekingin olympialaisissa 2022 hän voitti kultaa slopestylessa ja sai pronssia big airissa. Bakurianissa 2023 hän voitti maailmanmestaruuden slopestylessa ja oli kahdeksas big airissa. Hän voitti slopestylen maailmanmestaruuden myös Engadinissa 2025. Milanon ja Cortinan olympialaisissa 2026 hän voitti toisen perättäisen slopestylen olympiakultamitalinsa.

Maailmancupissa Gremaud kilpaili ensimmäisen kerran maaliskuussa 2016 slopestylessa. Hän saavutti ensimmäisen voittonsa Quebecin big airissa helmikuussa 2017. Kaikkiaan hän on voittanut 15 maailmancupin osakilpailua, joista yhdeksän big airissa ja kuusi slopestylessa. Hän on sijoittunut lisäksi kahdeksan kertaa toiseksi ja viisi kertaa kolmanneksi. Hän voitti sekä slopestylen että big airin maailmancupin kokonaiskilpailun kaudella 2023–2024. Big airin maailmancupissa hän on sijoittunut lisäksi toiseksi kausilla 2018–2019, 2019–2020 ja 2022–2023 sekä kolmanneksi kaudella 2016–2017.

## Lähteet
Kurkelanjärvi

**Kurkelanjärvi** voi tarkoittaa seuraavia:
* Kurkelanjärvi, Kiskonjoen–Perniönjoen vesistöön kuuluva järvi Kiskossa Salossa Suomessa.
* Kurkelanjärvi, Laatokkaan laskevaan Iijoen eli Ihalanjoen vesistöön kuuluva järvi Parikkalassa Suomessa ja Lahdenpohjassa Karjalan tasavallassa Venäjällä
* Kurkelanjärvi, Siikajoen vesistöön kuuluva järvi Pyhännällä Suomessa.
Peter Marius Andersen

**Peter Marius Andersen** (25. huhtikuuta 1885 – 20. maaliskuuta 1972) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa. 

## Lähteet
Dreamcatcher (yhtye)

**Dreamcatcher** (kor. 드림캐쳐, aiemmin **Minx**) on eteläkorealainen seitsenjäseninen tyttöyhtye, jonka perusti Happy Face Entertainment (nykyisin Dreamcatcher Company) vuonna 2017. Yhtyeeseen kuuluvat JiU, SuA, Siyeon, Handong, Yoohyeon, Dami ja Gahyeon. Dreamcatcher debytoi *[[Nightmare (Dreamcatcherin albumi)|Nightmare]]* singlealbumilla 13. tammikuuta 2017.

Yhtye tunnettiin aiemmin nimellä Minx vuosina 2014–2017. Vuonna 2017 yhtye kuitenkin debytoi uudelleen nimellä Dreamcatcher, jolloin myös yhtyeen tyyli ja konsepti muuttuivat. Yhtye sai myös kaksi uutta jäsentä, Gahyeonin ja Handongin.

## Jäsenet
Yhtyeen jäsenet ovat:
* JiU (지유) – johtaja, laulu
* SuA (수아) – päätanssija, laulu
* Siyeon (시연) – päälaulu
* Handong (한동) – laulu
* Yoohyeon (유현) – laulu
* Dami (다미) – päärap
* Gahyeon (가현) – laulu, rap

## Lähteet

## Aiheesta muualla
Iltapulu

**Iltapulu** on televisio-ohjelmaopas Internetissä. Sivusto sisältää kaikkien suomalaisten peruskanavien sekä yleisimpien maksullisten kanavien ohjelmatiedot. Kanavilla esitettävien elokuvien yhteydessä näkyy Internet Movie Database -tietokannan käyttäjien yhteenlaskettu arvosana kullekin teokselle yhden desimaalin tarkkuudella. Sivustoa voi käyttää  kirjautumatta, mutta kirjautumalla käyttäjä voi muokata kanavalistaansa. Sivuston kautta voi myös katsella ohjelmia suoratoistona kanavien omia verkkosivuja hyödyntäen. Sivustoa on mahdollista käyttää myös mobiilisovelluksella, joka toimii iOS-, Android- ja Windows Phone -käyttöjärjestelmissä.

Iltapululla on 230&nbsp;000 käyttäjää viikossa, mikä on kuitenkin selvästi vähemmän kuin kilpailija Telkku.comilla. Facebook-tykkäysten määrällä mitattuna sivusto on siitä huolimatta pidetympi kuin kilpailijansa. Sivustoa on luonnehdittu erittäin käyttäjäystävälliseksi sen selkeän graafisen ulkoasunsa vuoksi. Mediayhtiö Sanoma omistaa puolet sivustosta. IS.fi ja HS.fi näyttävät sivuston ohjelmatietoja. 

Sanaa *Iltapulu* on käytetty iltapäivälehden erisnimenä Sanoman kustantamassa *[[Aku Ankka (lehti)|Aku Ankka]]* -lehdessä.

## Lähteet

## Aiheesta muualla

* 
* 
*
Kurkelanjärvi (Parikkala)

**Kurkelanjärvi** () on järvi Suomen ja Venäjän rajalla Parikkalassa Suomessa ja Miinalan maalaiskunnassa Karjalan tasavallassa Venäjällä.

## Sijainti ja historia
Järven luoteispää ulottuu Suomen puolelle, muu osa järvestä on Venäjän puolella. Järven Suomen puoleinen osa sijaitsee entisen Saaren kunnan aleella. Järven Venäjän puoleinen osa kuuluu Suomen Neuvostoliitolle toisen maailmansodan jälkeen luovuttamaan alueeseen. Ennen toista maailmansotaa järvi jakautui Saaren ja Uukuniemen kuntien kesken.

## Vesistösuhteet
Tiedot järven vesistösuhteista vaihtelevat eri lähteissä.

Suomen valuma-aluejaon 1993 painetun julkaisun ja Suomen valuma-aluejaon vuodelta 1936 sisältämän tiedon mukaan järvi kuuluu Laatokkaan laskevan Iijoen eli Ihalanjoen valuma-alueeseen.

Vuoden 1993 valuma-aluejaon vuonna 2018 käytössä olleen, Suomen ympäristöhallinnon Järviwikissä esitetyn digitaalisen version sisältämän tiedon mukaan järvi kuuluisi Hiitolanjoen vesistöön.

Valmisteilla olevan, korkeusmalliin perustuvan Suomen uuden valuma-aluejakoehdotuksen sisältämän tiedon mukaan järvi ei kuulu Hiitolanjoen vesistöön, vaan sen ympäristö jää Hiitolanjoen vesistön ja Vuoksen vesistön valuma-alueiden väliin ja kuuluu tämän perusteella yhdenmukaisesti vuoden 1936 valuma-aluejaon ja 1993 valuma-aluejaon painettuna julkaistun version sisältämän tiedon kanssa Laatokkaan laskevan Ihalanjoen eli Iijoen vesistöön. Tämä vastaa myös Maanmittauslaitoksen Karjalan kartat -palvelussa kuvattua järven laskusuuntaa.

## Lähteet
Grobiņan kunta

**Grobiņan kunta** () on kunta Kuurinmaalla, Latviassa. Se muodostui Bartan, Gaviezen, ja Medzen seurakuntien sekä Grobiņan kaupungin yhdistyessä. 

## Lähteet
* http://www.raplm.gov.lv/uploads/filedir/Nozares/Pasvaldibas/Administrat%C4%ABvi%20teritori%C4%81lais%20iedal%C4%ABjum%20ar%20platibu.doc
Sankt Ibbin piiri

**Sankt Ibbin piiri** () sijaitsee Landskronan kunnassa Ruotsissa. Sen väkiluku on .

## Lähteet

## Aiheesta muualla
*
Doris

**Doris** voi tarkoittaa seuraavia:

* Doris, naisen etunimi
* Doris, kreikkalaisen mytologian hahmo, Okeanoksen ja Tethyksen tytär
* Doris, antiikin Kreikan maakunta
* (Aasian) Doris eli doorilainen heksapolis, antiikin kreikkalaisten siirtokuntien alue Kaariassa
* 48 Doris, asteroidi
* Doris, J. Karjalainen ja Mustat lasit -yhtyeen studioalbumi vuodelta 1985
* DORIS, *Double Ring Store* tai *Doppel-Ring-Speicher*, DESY-tutkimuskeskuksen hiukkastutkimuksen varastorengas

## Ranskan laivasto
* FNFL Doris (P47), Vapaan Ranskan laivaston toisen maailmansodan aikainen sukellusvene
* Doris (S643), Ranskan laivaston Daphné-luokan sukellusvene
* Doris (Q135), Ranskan laivaston Circé-luokan sukellusvene 

## Sukunimi
* Ennio Doris (1940–2021), italialainen liikemies ja miljardööri
* Michelle O’Neill (o.s. *Doris*, s. 1977), pohjoisirlantilainen poliitikko
* Stacy Doris (1962–2012), yhdysvaltalainen runoilija ja kielenkääntäjä
Bolivia talviolympialaisissa 2018

**[[Bolivia]]** osallistui **[[Talviolympialaiset 2018|Pyeongchangin talviolympialaisiin 2018]]**. Maata edusti kaksi urheilijaa, itävaltalaissyntyinen alppihiihtäjä Simon Breitfuss Kammerlander ja Suomesta lähtöisin oleva maastohiihtäjä Timo Juhani Grönlund. Joukkueen lippua avajaisissa kantoi Breitfuss Kammerlander ja päättäjäisissä Timo Juhani Grönlund.

Kyseessä oli ensimmäinen kerta sitten Albertvillen olympialaisten 1992, kun Bolivia osallistui talviolympialaisiin. Lisäksi Bolivia pääsi ensimmäistä kertaa mukaan talviolympialaisiin urheilijoidensa suoritusten perusteella. Aiemmin maa oli ollut mukana vain kutsuttuna.

## Joukkue
### Alppihiihto

* Simon Breitfuss Kammerlander

### Maastohiihto

* Timo Juhani Grönlund

## Lähteet
Liechtenstein talviolympialaisissa 2018

**[[Liechtenstein olympialaisissa|Liechtenstein]]** osallistui Pyeongchangin talviolympialaisiin 2018. Maata edusti kolme urheilijaa kahdessa urheilumuodossa. Joukkueen lippua avajaisissa kantoi alppihiihtäjä Marco Pfiffner.

Tina Weirather sijoittui naisten supersuurpujottelussa kolmanneksi ja sai pronssia. Se oli Liechtensteinin ensimmäinen olympiamitali 30 vuoteen.

## Mitalistit

## Joukkue
### Alppihiihto

Liechtenstein sai alppihiihtoon kaksi maapaikkaa, yhden miehelle ja yhden naiselle.

;Miehet
* Marco Pfiffner

;Naiset
* Tina Weirather

### Maastohiihto

Liechtenstein sai maastohiihtoon kaksi maapaikkaa, yhden miehelle ja yhden naiselle, mutta päätti jättää toisen käyttämättä.

;Miehet, normaalimatkat
* Martin Vögeli

## Lähteet
San Marino talviolympialaisissa 2018

**[[San Marino olympialaisissa|San Marino]]** osallistui Pyeongchangin talviolympialaisiin 2018. Maan ainoa edustaja oli alppihiihtäjä Alessandro Mariotti, joka niin ollen myös kantoi joukkueen lippua avajaisissa sekä päättäjäisissä.

## Joukkue
### Alppihiihto

San Marino sai alppihiihtoon maapaikan yhdelle miehelle.

;Miehet
* Alessandro Mariotti

## Lähteet
Monaco talviolympialaisissa 2018

**[[Monaco olympialaisissa|Monaco]]** osallistui Pyeongchangin talviolympialaisiin 2018. Maata edusti neljä urheilijaa kahdessa urheilumuodossa. Avajaisissa joukkueen lippua kantoi rattikelkkailija Rudy Rinaldi ja päättäjäisissä rattikelkkailija Boris Vain.

## Joukkue
### Alppihiihto

Monaco sai alppihiihtoon maapaikan yhdelle miehelle ja yhdelle naiselle.

;Miehet
* Olivier Jenot

;Naiset
* Alexandra Coletti

### Rattikelkkailu

Monaco sai yhden maapaikan miesten kaksikkokilpailuun maailmancup-menestyksen perusteella.

* Rudy Rinaldi & Boris Vain

## Lähteet
Jääkiekko talviolympialaisissa 2018 – miesten kokoonpanot

Talviolympialaisten 2018 jääkiekon miesten turnaukseen osallistuvien joukkueiden kokoonpanot.

## Etelä-Korea
Etelä-Korean joukkueen kokoonpano talviolympialaisiin 2018. näytä

Päävalmentaja: / Jim Paek


## Kanada
Kanadan joukkueen kokoonpano talviolympialaisiin 2018. näytä

Päävalmentaja:  Willie Desjardins


## Norja
Norjan joukkueen kokoonpano talviolympialaisiin 2018. näytä

Päävalmentaja:  Petter Thoresen


## Ruotsi
Ruotsin joukkueen kokoonpano talviolympialaisiin 2018. näytä

Päävalmentaja:  Rikard Grönborg


## Saksa
## Slovakia
## Slovenia
## Suomi
Suomen joukkueen kokoonpano talviolympialaisiin 2018. näytä

Päävalmentaja:  Lauri Marjamäki

## Sveitsi
## Tšekki
## Venäläiset olympiaurheilijat
Venäläisten olympiaurheilijoiden joukkueen kokoonpano talviolympialaisiin 2018. näytä

Päävalmentaja:  Oļegs Znaroks


## Yhdysvallat

## Lähteet
Singapore talviolympialaisissa 2018

**[[Singapore olympialaisissa|Singapore]]** osallistui Pyeongchangin talviolympialaisiin 2018. Maan ainoa edustaja oli kaukalopikaluistelija Cheyenne Goh, joka niin ollen myös kantoi joukkueen lippua avajaisissa.

Singapore osallistui vuonna 2018 historiansa ensimmäistä kertaa talviolympialaisiin.

## Joukkue
### Kaukalopikaluistelu

Singapore sai yhden maapaikan kaukalopikaluisteluun.

;Naiset
* Cheyenne Goh

## Lähteet
Togo talviolympialaisissa 2018

**[[Togo olympialaisissa|Togo]]** osallistui Pyeongchangin talviolympialaisiin 2018. Maan ainoa edustaja oli maastohiihtäjä Mathilde-Amivi Petitjean, joka niin ollen myös kantoi joukkueen lippua avajaisissa sekä päättäjäisissä.

Maastohiihdon lisäksi Togo olisi saanut yhden maapaikan myös alppihiihtoon, mutta ei käyttänyt sitä.

## Joukkue
### Maastohiihto

Togo sai maastohiihtoon maapaikan yhdelle naiselle.

;Naiset
* Mathilde-Amivi Petitjean

## Lähteet
Kelloliike Kankare

**Kelloliike Kankare Ky** on vuonna 1926 perustettu kelloliike Säkylässä, Satakunnassa. Kelloliikkeen perusti kelloseppä Väinö Mäkelä. Hän oli toiminut kellosepän ammatissa jo vuosisadan alkupuolilta, mutta perusti varsinaisen liikkeen tuolloin vuonna 1926. Väinön tytär ja vävy jatkoivat liikettä sotien jälkeen 1940-luvulla, Väinö opetti vävynsä Jorman kellosepäksi ja liikkeen nimi oli tuolloin Kelloliike V Mäkelä.

Vuonna 1963 Väinö myi liikkeensä heille ja nimeksi muutettiin T:mi Kelloliike Mäkelä. Jorman ja Kertun poika Tuomo valmistui kellosepäksi Tapiolan Kelloseppäkoulusta vuonna 1967 ja tuli mukaan liikkeen toimintaan armeijan jälkeen 1969. Vuonna 1974 Tuomo tuli äitinsä perinnöllä osakkaaksi mukaan toimintaan ja nimi muuttui taas. Nyt jatkettiin nimellä Kelloliike J&T Kankare Ky. Tuomon vaimo Marjatta tuli myös liikkeen toimintaan mukaan. Myöhemmin, kun Tuomo osti liikkeen Jormalta, nimestä jätettiin J pois.

Heidän tyttärensä Kristiina opiskeli myös Tapiolassa kellosepäksi valmistuen sieltä vuonna 1998. Tästä asti tämä neljännen polven kelloseppä on ollut mukana liikkeen toiminnassa. Sukupolvenvaihdos tehtiin vuoden 2017 alussa, muutamaa kuukautta myöhemmin. kun liikkeessä oli juhlittu 90-vuotisjuhlia. Liikkeen nimi muutettiin vielä kerran. Nyt siitä jätettiin T pois, eli nimi on Kelloliike Kankare Ky.

## Palvelut
Liikkeessä palvelee 2 kelloseppää korjaten kaiken kokoiset kellot. Muita palveluja on kaiverrukset perinteisellä tai tietokonekaiverruskoneella. Liikkeen kautta hoituu kultasepän ja käsinkaivertajan työt. Tuotevalikoimassa on monipuolisesti kelloja, koruja ja lahjatavaroita.

## Lähteet

## Aiheesta muualla
* Liikkeen sivusto
Keravuori

**Keravuori** on kylä ja sukunimi.

* Halikon kirkonkylän osa, myös Kärävuori

## Sukunimi
* Aito Keravuori (1910–1998), asekätkentään osallistunut upseeri
* Armo Keravuori (1899–1983), juristi, kirjastonhoitaja
* Marta Keravuori (o.s. *Pihlamaa*, aik. *Pihlman*, 1888–1976), suomentaja.
Thomas Rüfenacht

**Thomas Rüfenacht** (s. 22. helmikuuta 1985 Meggen, Sveitsi) on sveitsiläis-yhdysvaltalainen jääkiekkoilija. Hän on pelipaikaltaan vasen laitahyökkääjä.

## Ura
### Seuraura
Rüfenacht syntyi Sveitsissä, mutta muutti jo lapsena perheineen Yhdysvaltoihin. Hän suoritti siellä high schoolin sekä sotakoulu Culver Military Academyn, jonka jälkeen Rüfenacht palasi kaudeksi 2003–2004 Sveitsiin ja siirtyi SC Langnaun organisaatioon. Hän pelasi kauden aikana SCL Tigersin National League A -joukkueessa kymmenen runkosarja- ja yhden playout-ottelun tehden yhden maalin. Kaudella 2004–2005 Rüfenacht pelasi siellä 13 runkosarjaottelua.

Kaudeksi 2005–2006 Rüfenacht siirtyi Sveitsin toiseksi korkeimmalle sarjatasolle National League B:n EHC Vispiin. Kaudella 2006–2007 hän jakoi tehoilla 26+35=61 joukkueen sisäisen maalipörssin voiton Terry Yaken kanssa kanssa ja oli sijoittui sisäisessä pistepörssissä toiseksi hänen jälkeensä. Kaudeksi 2007–2008 Rüfenacht siirtyi jatkamaan NLB-uraansa Lausanne HC:hen, jonka toiseksi paras maalintekijä ja kolmanneksi paras pistemies hän oli tehoilla 26+29=55. Rüfenacht vahvisti loppukaudella myös NLA-joukkue Genève-Servette HC:tä, jossa hän pelasi kolme runkosarja- ja viisi playoff-ottelua. Kaudella 2008–2009 Rüfenacht oli Lausannen paras maalintekijä ja toiseksi paras pistemies Alain Miévillen jälkeen tehoilla 22+29=51. Hän voitti kauden päätteeksi NLB:n mestaruuden. Rüfenacht pelasi kauden aikana myös yhden NLA-ottelun lainalla Servettessä.

Rüfenacht siirtyi kaudeksi 2009–2010 NLA-joukkue EV Zugiin. Hänen ensimmäinen kokonainen kautensa liigassa toi 44 runkosarjaottelussa tehot 8+8=16 ja 13 playoff-ottelussa yhden syöttöpisteen. Kaudella 2010–2011 Rüfenacht sijoittui 119 minuutillaan NLA:n jäähypörssissä kolmanneksi. Kaudella 2011–2012 hän voitti liigan jäähypörssin 112 minuutillaan. Kaudeksi 2012–2013 Rüfenacht siirtyi HC Luganoon. Hän oli tehoilla 14+17=31 joukkueen toiseksi paras maalintekijä Ilkka Heikkisen kanssa sekä sijoittui sisäisessä pistepörssissä kolmanneksi. Kaudella 2013–2014 Rüfenacht oli 11 osumallaan Luganon kolmanneksi paras maalintekijä.

Kaudeksi 2014–2015 Rüfenacht siirtyi SC Berniin, jossa hän voitti kauden aikana Sveitsin Cupin. Kauden 2015–2016 päätteeksi Rüfenacht voitti Sveitsin-mestaruuden, kuten myös kauden 2016–2017 päätteeksi, jolloin hänet valittiin NLA:n pudotuspelien arvokkaimmaksi pelaajaksi.

### Maajoukkueura
Rüfenacht edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2017. Yhteensä Rüfenacht on pelannut 46 A-maaottelua tehopistein 3+9=12. Hän teki A-maajoukkuedebyyttinsä Euro Hockey Challengessa 5. huhtikuuta 2013 Fribourgissa Venäjää vastaan. Rüfenacht sai ottelussa myös syöttöpisteen oltuaan kakkossyöttäjänä Matthias Bieberin tekemään maaliin. Ensimmäisen A-maajoukkuemaalinsa hän teki Euro Hockey Challengessa 24. huhtikuuta 2015 Grenoblessa Ranskaa vastaan.

## Muuta
Rüfenachtin isoveli Dan on entinen jääkiekkomaalivahti, joka pelasi urallaan kaksi NLA-ottelua SCL Tigersissa kaudella 2004–2005.

## Tilastot

## Lähteet
*
*

### Viitteet
Freestylehiihto talviolympialaisissa 2018 – miesten kumparelasku

Freestylehiihdon miesten kumparelaskukilpailu talviolympialaisissa 2018 järjestettiin 9.–12. helmikuuta 2018 Bogwang Phoenix Parkissa, Pyeongchangissa, Etelä-Koreassa.

## Tulokset
### Karsintakierrokset
#### Karsinta 1
: **QF** — eteni suoraan loppukilpailuun
: **QS** — eteni välieriin
: **DNF** — ei tullut maaliin
: **DNS** — ei aloittanut

}  || 23 || align=left| Vinjar Slåtten ||align=left|  || ||  || || ||   || 
|-
|  || 24 || align=left| Brodie Summers ||align=left|  || ||  || || ||   || 
|}

#### Karsinta 2
: **QF** — eteni suoraan loppukilpailuun
: **DNF** — ei tullut maaliin
: **DNS** — ei aloittanut

} || 14 || align=left| Brodie Summers ||align=left|    ||   ||colspan=5|  ||  ||
|}

### Loppukilpailu
#### Loppukilpailu 1
: **Q** — eteni seuraavalle kierrokselle
: **DNF** — ei tullut maaliin

} || 13 || align=left| Philippe Marquis ||align=left|  ||colspan=5|  || 
|}

#### Loppukilpailu 2
: **Q** — eteni seuraavalle kierrokselle
: **DNF** — ei tullut maaliin

} || 12 || align=left| Sho Endo ||align=left|  ||colspan=5|  ||  
|-
|  || 6 || align=left| Ikuma Horishima ||align=left|  ||colspan=5|  ||  
|-
|  || 3 || align=left| Choi Jae-woo ||align=left|  ||colspan=5|  ||  
|}

#### Loppukilpailu 3

## Lähteet
Josef Wolontis (ravintoloitsija)

**Josef Wolontis** (1852–1911) oli Liettuassa syntynyt ravintoloitsija, joka tunnetaan Helsingissä toimivan Ravintola Kappelin pitkäaikaisena ravintoloitsijana. Hän vuokrasi Kappelin vuonna 1883 ja teki siitä kaupungin suuosituimman kesäravintolan, josta tuli erityisesti taiteilijoiden kohtaamispaikka. Wolontis toimi Kappelin ravintoloitsijana vuoteen 1904 saakka. Lisäksi hän tuli Esplanadin puistossa toimivan Ravintola Teatterin vuokraajaksi Carl Kämpin jälkeen 1880-luvun lopussa. Wolontisin väitetään kummittelevan Kappelissa öiseen aikaan ja pitävän huolta entisestä ravintolastaan.

Josef Wolontisin puoliso oli Johanna Kronqvist (1857–1933). Heidän lapsiaan olivat muun muassa kirjailija Josef Wolontis ja suojeluskuntaupseeri Johannes Wolontis.

## Lähteet
Regensburgin ruhtinaskunta

**Regensburgin ruhtinaskunta** () oli Pyhään saksalais-roomalaiseen keisarikuntaan sekä Reinin liittoon kuulunut ruhtinaskunta, joka oli olemassa 
vuosien 1803 ja 1810 välillä. Ruhtinaskunnan pääkaupunkina toimi Regensburg, joka sijaitsee nykyään Baijerissa, Saksassa.
Salzburgin vaaliruhtinaskunta

**Salzburgin vaaliruhtinaskunta** () oli Pyhän saksalais-roomalaisen keisarikunnan vaaliruhtinaskunta vuosina 1803–1805. Se oli Salzburgin hiippakunnan seuraaja. Vaaliruhtinaskunnan pääkaupunkina toimi Salzburg.

## Lähteet
Würzburgin suurherttuakunta

**Würzburgin suurherttuakunta** () oli saksalainen Würzburgin kaupunkiin keskittynyt suurherttuakunta, joka oli olemassa vuosien 1805 ja 1814 välillä. 

Vuoden 1801 Lunévillen rauhansopimuksen johdosta Würzburgin hiippakunta sekularisoitiin vuonna 1803 ja myönnettiin Baijerin vaaliruhtinaskunnalle. Samana vuonna Ferdinand III, entisen Toscanan suurherttuakunnan suurherttua, hyvitettiin Salzburgin vaaliruhtinaskunnalla. Pressburgin rauhassa 26. joulukuuta 1805 Ferdinand menetti Salzburgin Itävallan keisarikunnalle, mutta hyvitettiin Würzburgin alueella Baijerin luopuessa siitä vastineeksi Tirolin kreivikunnasta. 

Ferdinandin asema tunnettiin lyhyen aikaa nimeltä **Würzburgin [[vaaliruhtinas]]** (), mutta se korotettiin suurherttuaksi Pyhän saksalais-roomalaisen keisarikunnan purkamisen jälkeen 6. elokuuta 1806. Se liittyi Reinin liittoon 30. syyskuuta 1806. 

Napoleonin kärsittyä tappion Leipzigin taistelussa Ferdinand purki liittouman Ranskan ensimmäisen keisarikunnan kanssa 26. lokakuuta 1813. Itävallan ja Baijerin tekemän sopimuksen kautta 3. kesäkuuta 1814 Ferdinand menetti alueensa Baijerin kuningaskunnalle ja suurherttuakunta purettiin. 

## Lähteet
*
Württembergin vaaliruhtinaskunta

**Württembergin vaaliruhtinaskunta** () oli lyhytikäinen Pyhän saksalais-roomalaisen keisarikunnan valtio Reinin rannalla. Vuonna 1803 Napoleon korotti Württembergin herttuakunnan Württembergin vaaliruhtinaskunnaksi. Tästä huolimatta pian tämän jälkeen, 1. tammikuuta 1806 viimeinen vaaliruhtinas omaksui Württembergin kuninkaan nimikkeen. Myöhemmin viimeinen keisari Frans II hajotti keisarikunnan 6. elokuuta 1806. 

## Lähteet
Ampumahiihto talviolympialaisissa 2018 – miesten yhteislähtö

Ampumahiihdon miesten 15 kilometrin yhteislähtökilpailu talviolympialaisissa 2018 järjestettiin 18. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.

## Mitalistit

## Tulokset

## Lähteet
Württembergin kansanvaltio

**Württembergin kansanvaltio** () oli Württembergin alueella sijainnut Saksan valtakunnan osavaltio Weimarin tasavallan ja natsi-Saksan aikana vuosina 1918–1945. Se muodostettiin entisen Württembergin kuningaskunnan alueesta vuoden 1918 vallankumouksen seurauksena. Toisen maailmansodan jälkeen kansanvaltion alue jaettiin Württemberg-Badenin ja Württemberg-Hohenzollernin osavaltioihin, jotka molemmat yhdistettiin vuonna 1952 osaksi nykyistä Baden-Württembergiä.

## Lähteet
Afrikantöpökerttuset

**Afrikantöpökerttuset** (Macrosphenidae) on varpuslintuihin kuuluva heimo. Heimon lajit luettiin aikaisemmin kerttujen heimoon, mutta ne on molekyylifylogeneettisten tutkimusten perusteella luokiteltu nykyään omaksi heimokseen. BirdLife Suomen luokituksen mukaan afrikantöpökerttusiin kuuluu 6 sukua ja 18 lajia.

Afrikantöpökerttusia tavataan Saharan eteläpuoleisesta Afrikasta. Ne elävät monenlaisissa ympäristöissä kivikoista sademetsiin.

## Suvut ja lajit

### [[Afrikantöpökerttuset (suku)|Afrikantöpökerttuset]] ''Sylvietta''

### [[Huiskukertut]] ''Macrosphenus''
* Angolanhuiskukerttu *Macrosphenus pulitzeri*
* Isohuiskukerttu *Macrosphenus kretschmeri*
* Keltahuiskukerttu *Macrosphenus flavicans*
* Ruskohuiskukerttu *Macrosphenus kempi*
* Viherhuiskukerttu *Macrosphenus concolor*

### Lajit, joilla on oma sukunsa
* Bulbulikerttu *Melocichla mentalis*
* Kapinmetsäkerttunen *Cryptillas victorini*
* Louhikkokerttu *Achaetops pycnopygius*
* Ruskopääkerttu *Sphenoeacus afer*

## Lähteet
Mäkihyppy talviolympialaisissa 2018 – suurmäki

Talviolympialaisten 2018 miesten suurmäen mäkihyppykilpailu järjestettiin Alpensia Ski Jumping Centressä 16.–17. helmikuuta 2018.

## Mitalistit

## Tulokset
### Karsinta
Karsintojen 50 parasta jatkoi finaaliin.

### Kilpailu
Loppukilpailu alkoi 10. helmikuuta kello 21:30.

## Lähteet
Bolivian kristillinen evankelis-luterilainen kirkko

**Bolivian kristillinen evankelis-luterilainen kirkko** (*Iglesia Cristiana Evangélica Luterana de Bolivia*) on luterilainen kirkko, joka toimii Boliviassa Etelä-Amerikassa. Kirkon jäsenmäärä on 906.

## Historia
Kirkon juuret ovat norjalaisen lähetysjärjestön Norjan luterilaisen lähetysliiton (NLM) tekemässä lähetystyössä Boliviassa. Vuodesta 1989 asti myös yhdysvaltalainen Missouri-synodi on tukenut avustustyötä alueella kouluttamalla ja avustamalla kustannuksissa. Vuonna 1997 Bolivian kristillisestä evankelis-luterilaisesta kirkosta tuli hallinnollisesti itsenäinen. Vuonna 1998 Missouri-synodi alkoi tukemaan kirkon käännösprojekteja ja teologista koulutusta.

## Nykytilanne
Kirkolla on 24 seurakuntaa, joissa on 906 jäsentä. Aktiivisesti toimivia pastoreita on 10. Kirkko kuuluu tunnustukselliseen luterilaiseen Kansainväliseen luterilaiseen neuvostoon.

## Lähteet
Jakson 8 alkuaine

**Jakson 8 alkuaine** on alkuaine, joka sijaitsee jaksollisen järjestelmän kahdeksannessa jaksossa. Yhtäkään tähään jaksoon kuuluvaa alkuainetta ei ole vielä löydetty. Jakson alkuaineiden järjestysluvut ovat väliltä 119–164. Jaksoon ennustetaan kuuluvaksi 46 alkuainetta, suurin osa ehkä kiinteitä. Koska ei tiedetä, kuinka pitkälle jaksollinen järjestelmä jatkuu, ei ole varmuutta, onko kaikkia näistä alkuaineista olemassa.

Ensimmäinen tämän jakson alkuaine on alkuaine 119, ununennium, joka kuuluu jaksollisessa järjestelmässä ryhmään 1 frankiumin alapuolelle ja jonka oletetaan olevan ominaisuuksiltaan alkalimetalli. Sitä seuraava alkuaine 120, unbinilium, olisi maa-alkalimetalli. Alkuaineiden 119 ja 120 odotetaan esiintyvän hapetusluvuilla +I ja +II, vastaavasti, sekä muistuttavan kemiallisilta ominaisuuksiltaan lähinnä rubidiumia ja strontiumia (eikä niinkään ryhmissä niitä edeltäviä frankiumia ja radiumia). Näiden kahden alkuaineen elektronikonfiguraatiossa pitäisi 8s-orbitaalin olla täyttynyt. Näiden 8s-alkuaineiden jälkeen on ennustettu alkavaksi **superaktinoidien** sarja, jolla olisi säännöllisesti muuttuvia ominaisuuksia lantanoidien ja aktinoidien tapaan.

Alkuaineet järjestysluvusta 121 alkaen kuuluvat hyvin pitkään, erityislaatuiseen superaktinoidien sarjaan jonka elektronikonfiguraatioissa on täyttynyt paitsi 6f- mutta myös 5g-orbitaalit ja niillä on osittain täyttyneet 8p1/2-orbitaalit, mikä johtaa suhteellisuusteoreettisiin ilmiöihin. Glenn Seaborg nimesi nämä alkuaineet superaktinoideiksi jo vuonna 1968.

Superaktinoidien jälkeen ennustetaan alkavaksi uusi siirtymäalkuaineiden sarja. Alkuaineilla 155–164 täyttyy 7d-alikuori, eli ne olisivat 8. jakson d-siirtymäalkuaineita. Relativistiset ilmiöt tekevät näiden ominaisuuksien ennustamisesta vaikeaa, mutta esimerkiksi alkuaineen 164 on ennustettu olevan elohopean kaltaista pehmeää metallia.

Jakson 8 alkuaineiden joukossa voi olla stabiilisuuden saaria.

## Lähteet
* 

### Huomautukset

### Viitteet
Poderoso (1754)

**Poderoso** oli Espanjan laivaston vuonna 1754 vesille laskettu 68-tykkinen Serio-luokan linjalaiva.

## Valmistus

Alus tilattiin Guernizosta, jossa aluksen valmistuksesta vastasi britti David Howell. Alus laskettiin vesille maaliskuussa 1754 ja otettiin palvelukseen 1755.

## Palvelus
Alus osallistui seitsenvuotiseen sotaan ja Yhdysvaltain vapaussotaan.

Alus haaksirikkoutui Azoreilla vuonna 1779.

## Lähteet
*

### Viitteet
Murikka

**Murikka** () on Kruunupyyn kuntaan kuuluvan Alavetelin keskusta ja kirkonkylä Pohjanmaalla.

Murikka on syntynyt Alavetelin kirkon ympäristöön Perhonjoen ja valtatien väliin. Alavetelin palvelut keskittyvät Murikkaan. Koulu sijaitsi aikaisemmin Tastissa, mutta Kruunupyyn kunnanhallitus päätti vuonna 2018 rakentaa uuden koulun terveyskeskuksen ja urheilukentän väliin. Uusi Alavetelin koulu otettiin käyttöön syksyllä 2020.

Murikka muodosti Alavetelin kirkonkylän taajaman vuoden 1960 taajamarajauksessa, jolloin sen asukasluku oli 203, maapinta-ala 1,15 km² ja väestöntiheys 176,5 as./km². Vuonna 1970 kirkonkylä ei ollut enää taajama. Nykyään Murikka kuuluu lähikylien kanssa tilastolliseen taajamaan nimeltä Alaveteli (), jossa asui 1&nbsp;019 asukasta vuonna 2020.

## Lähteet
Marusja Klimova

** Marusja Klimova ** (; oikea nimi: **Tatiana Nikolajevna Kondratovitš**, s. 14. tammikuuta 1961 Leningrad) on venäläinen kirjailija ja kääntäjä. Hän asuu Pietarissa.

Hän on yksi nykyaikaisen venäläisen kirjallisuuden vastakulttuurin huomattavista edustajista. Hänen teoksiaan on julkaistu ranskaksi, saksaksi, englanniksi, viroksi, serbiksi ja italiaksi. Hänet tunnetaan myös Louis-Ferdinand Célinen, Jean Genet'n, Pierre Guyotatin, Georges Bataillen, Monique Wittigin ja muiden kääntäjänä. Vuonna 2006 Marusja Klimova sai ranskalaisen Taiteen ja kirjallisuuden kunniamerkkin (l’Ordre des Arts et des Lettres).

## Teoksia
* Sininen veri (1996)
* Pieni talo Bois-Colombesissa (1998)
* Valkotukkaiset veijarit (2001)
* Merikertomuksia (1999)
* Céline Venäjällä (2000)
* Minun venäjän kirjallisuuden historiani (2004) 
* Pariisin kokouksia (2004)
* Minun kirjallisuusteoriani (2009)
* Taiteilijattaren omakuva nuoruuden vuosilta (2012)
* Hullu hämy (2013)
* Hölderlinin sivukuva englantilaisen runoilijan jalassa (2016)
* Kylma ja vieraantuminen (2019)

## Lähteet
* Kirjailija Marusja Klimovan kotisivu
Pioglitatsoni

**Pioglitatsoni** (C19H20SN2O3) on tiasolidiinidionijohdannaisiin kuuluva orgaaninen yhdiste. Yhdistettä voidaan käyttää lääketieteessä kakkostyypin diabeteksen hoidossa verensokeritasoa alentavana lääkkeenä.

## Ominaisuudet
Pioglitatsoni on huoneenlämpötilassa väritöntä kiteistä ainetta. Pioglitatsonin käyttö diabeteksen hoidossa perustuu siihen, että se aktivoi peroksisomiproliferaattoriaktivoituja reseptoreja. Näitä reseptoreja on erityisesti rasvakudoksessa sekä hieman vähemmän lihaksissa ja maksassa. Näiden reseptorien aktivoituminen johtaa siihen, että solujen herkkyys insuliinille kasvaa. Pioglitatsonia voidaan käyttää kakkostyypin diabeteksen hoidossa joko ainoana lääkkeenä tai yhdistelmähoitona esimerkiksi metformiinin kanssa.

## Haittavaikutukset
Tyypillisiä pioglitatsonin aiheuttamia haittavaikutuksia ovat pääkipu ja ylähengitystieinfektiot. Muita mahdollisia haittavaikutuksia ovat nesteen kertyminen elimistöön ja siitä aiheutuva turvotus, painonnousu, liian alhainen verensokeritaso ja anemia. Pioglitatsoni on maksatoksista, mutta vaikutus ei ole yhtä merkittävä kuin esimerkiksi troglitatsonilla. Pioglitatsoni voi lisätä riskiryhmällä sydäntapahtumia.

## Valmistus
Pioglitatsonin valmistukseen on useita synteesitapoja. Eräässä tyypillisessä synteesissä 2-(5-etyylipyridinyyli)etanoli reagoi p-fluoribentsonitriinin ja p-fluorinitrobentseenin kanssa nukleofiilisella aromaattisella substituutiolla. Seuraavassa vaiheessa syano- tai nitroryhmä pelkistetään aldehydiryhmäksi. Muodostuva välituote reagoi emäksisissä olosuhteissa tiatsolidiini-2,4-dionin kanssa. Viimeinen vaihe on pelkistys vedyttämällä ja tuotteeksi muodostuu pioglitatsonia.  
:

## Lähteet
Serio (1753)

**Serio** oli Espanjan laivaston vuonna 1754 vesille laskettu Serio-luokan kaksikantinen 68-tykkinen linjalaiva.

## Valmistus

Alus tilattiin Guernizosta, missä köli laskettiin joulukuussa 1752. Alus laskettiin vesille joulukuussa 1753 ja otettiin palvelukseen 1755.

## Palvelus
Seitsenvuotisessa sodassa alus kuljetti helmikuussa 1761 Ferrolista *Dichoson* kanssa joukkoja Vercruziin, mistä se palasi saattueen mukana Cádiziin 24. kesäkuuta 1764. Saattueen muut alukset olivat *Dichoso*, fregatit *Industria* ja *Esmeralda* sekä kolme kauppa-alusta, jotka kuljettivat 1,2  miljoonan peson arvosta tavaraa.

Kesäkuussa 1779 alus lähti Cádizista Luis de Córdoban laivaston mukana liittyäkseen Orvilliersin laivastoon, joka oli ensimmäisellä Englannin kanaalin sotaretkellä. Vuonna 1782 alus oli Córdoban laivaston mukana Gibraltarille ja Algecirasiin tehdyillä sotaretkillä. Se oli 21. lokakuuta 1782 Cape Spartelin taistelualueella osallistumatta varsinaiseen taisteluun.

Alus sijoitettiin reserviin 15. joulukuuta 1790 Ferrolissa, jolloin se osallistui 1790-1800 vain joihinkin partiomatkoihin ja saattuetehtäviin. Sen aseistus poistettiin 25. elokuuta 1800. Alus poistettiin alusluettelosta 1805.

## Lähteet
*
*

### Viitteet
Mäkihyppy talviolympialaisissa 2018 – joukkuemäki

Talviolympialaisten 2018 miesten joukkuemäen mäkihyppykilpailu järjestettiin Alpensia Ski Jumping Centressä 19. helmikuuta 2018.

## Tulokset
Kilpailu alkoi kello 21.30 paikallista aikaa. Olympiakultaa voitti Norjan mäkimaajoukkue yhteispisteillä 1&nbsp;098,5.

## Lähteet
Herbert Howells

**Herbert Norman Howells** CH (17. lokakuuta 1892 Lydney, Gloucestershire – 23. helmikuuta 1983 Lontoo) oli brittiläinen säveltäjä, urkuri ja pedagogi. Hän aloitti opintonsa Gloucesterin katedraalissa ja opiskeli sittemmin Royal College of Musicissa Charles Villiers Stanfordin, Hubert Parryn ja Charles Woodin johdolla. Vuonna 1915 hänellä todettiin huonoennusteinen Gravesin tauti, mutta hän toipui maassa aiemmin kokeilemattoman hoitomuodon ansiosta.

Vuonna 1917 Howells toimi avustavana urkurina Salisburyn katedraalissa, mutta tämä virka jäi lyhyeksi huonon terveydentilan johdosta. Myöhemmin hän soitti urkuja St John’s Collegessa.

1920–30-luvuilla Howells sävelsi lähinnä orkesteri- ja kamarimusiikkia; hänen tuotantoonsa tältä ajalta sisältyy muun muassa kaksi pianokonserttoa. Toinen pianokonsertto sai vuonna 1925 huonon vastaanoton, joten Howells piti pitkään taukoa sävellystöistään. Vuonna 1935 hänen poikansa Michael kuoli joko polioon tai aivokalvontulehdukseen. Tämä vaikutti Howellsiin syvästi, mutta samalla käynnisti uuden luovan kauden. Howells profiloitui kirkkomusiikin säveltäjänä, jonka pääteoksiin kuuluu *Hymnus Paradisi* kuorolle ja orkesterille. Teos kantaesitettiin Ralph Vaughan Williamsin ansiosta vuonna 1950. Teokseen sisältyy katkelmia aiemmasta kuorolle sävelletystä requiemista, joka julkaistiin vuonna 1981 säveltäjän edesmenneen pojan kunniaksi. 

Howells sävelsi myös kaksi teosta vaskikokoonpanolle. Hän sai Cambridgen yliopiston kunniatohtorin arvon. Hän oli sellisti Julian Lloyd Webberin kummisetä ja näyttelijä Ursula Howellsin isä.

## Lähteet
Madagaskarinkertut

**Madagaskarinkertut** (Bernieridae) on varpuslintuihin kuuluva heimo. Aikaisemmin heimon lajit on sijoiteltu vaihtelevasti kerttujen, bulbulien tai timalien heimoihin. Molekyylifylogeneettisten tutkimusten seurauksena ne sijoitetaan nykyään kuitenkin tähän heimoon. BirdLife Suomen luokittelussa madagaskarinkerttusiin kuuluu 8 sukua ja 11 lajia.

Madagaskarinkerttusia tavataan ainoastaan Madagaskarilta. Väritykseltään ne ovat tyypillisesti kellertäviä tai ruskeita. Heimon lajien ravintoa ovat hyönteiset.

## Suvut ja lajit

### [[Tetrakat]] Xanthomixis
* Lyhytnokkatetraka *Xanthomixis zosterops*
* Ranomafanantetraka *Xanthomixis cinereiceps*
* Tuhkatetraka *Xanthomixis tenebrosa*
* Tulearantetraka *Xanthomixis apperti*

### Lajeja, joilla on oma sukunsa
* Karikekerttunen *Thamnornis chloropetoides*
* Kiilapyrstöjeri *Hartertula flavoviridis*
* Madagaskarinharmaakerttu *Randia pseudozosterops*
* Madagaskarinkerttu *Bernieria madagascariensis*
* Madagaskarinpikkukerttu *Cryptosylvicola randrianasoloi*
* Valkokurkkusileppi *Oxylabes madagascariensis*
* Vihersileppi *Crossleyia xanthophrys*

## Lähteet
Sandra Gee

**Sandra Gee**(oik. **Sandra Gundstedt**, s. 1982) on ruotsalainen artisti, joka tuli tunnetuksi vuosina 2007 ja 2008 tehtyään pari kappaletta levy-yhtiö FM Records:ille.

Sandra Gee on julkaissut kuusi singleä. Ensimmäinen kappale julkaistiin kesällä 2007 ja on nimeltään *Summertime*. Kesällä 2008 Sandra Gee julkaisi laulut *If you want me *ja *Kom igen*. *Kom igen* laulussa on mukana entiset jalkapalloammattilaiset Ralf Edström ja Glenn Hysén. Lokakuussa 2010 hän julkaisi laulun *Turn up the Volume*.

Jo ennen soolouraansa, Sandra Gundstedt oli keulahahmo yhtyeessä Baby Alice. Hän oli aktiivinen yhtyeessä vuodesta 2006 vuoteen 2010.

## Diskografia
Diskografia käsittelee Sandra Geen soolouraa.

### Singlet
* *Summertime* (2007)
* *If You Want Me* (2008)
* *Kom igen (mukana [[Ralf Edström]] & [[Glenn Hysén]])* (2008)
* *Everybody Loves Me* (2009)
* *Turn Up the Volume* (2010)
* *Sommar Ragg* (2013)
* *What's Going On* (2014)
Sampo Aunio

**Sampo Aunio** (s. 27. maaliskuuta 1986 Kokkola) on kokkolalainen olympiatyylin nyrkkeilijä. Hän edustaa Kokkolan Veikkoja. Aunio on nyrkkeillyt 71 ottelua, joista voittoja on 47 ja häviöitä 24. Hänellä on 16 edustusta Suomen maajoukkueessa.. Hän on voittanut miesten SM-kultaa 69-kiloisten sarjassa vuonna 2010 sekä saavuttanut SM-pronssia 69-kiloisten sarjassa vuosina 2004 ja 2012 ja 64-kiloisten sarjassa vuonna 2005.

## Lähteet
Oriente (1753)

**Oriente** eli **San Juan de Dios** oli Espanjan laivaston vuonna 1754 vesille laskettu Eolo-luokan kaksikantinen 68-tykkinen linjalaiva.

## Valmistus

Richard Roothin suunnittelema alus tilattiin toukokuussa 1752 Reales Astilleros de Esteirolta Ferrolista, missä köli laskettiin 5. toukokuuta. Alus laskettiin vesille 15. elokuuta 1753.

## Palvelus
Alus määrättiin 1754 partioimaan Atlantilla päällikkönään Juan de Salabarria. Se partioi Atlantilla vuoteen 1766. Helmikuussa 1775 alus otettiin palvelukseen Cadizissa 14 muun linjalaivan ja kolmen fregatin kanssa. Toukokuussa alus siirrettiin Cartagenaan Castejónin laivueeseen, jonka tehtävänä oli torjua algerialaisten merirosvojen hyökkäykset. Alus hyökkäsi 6., 8. ja 9. heinäkuuta 1775 Algerian rannikon Babasonin ja Pichonin linnakkeita vastaan.

Vuonna 1777 alus oli huollettavana La Carracassa. Se liittyi kesäkuussa 1779 Córdoban laivastoon sekä Orviliersin Ranskan laivastoon 1. Englannin kanaalin sotaretkelle. Elokuussa 1780 alus osallistui brittiläisen 53 aluksen saattueen valtaamiseen Madeiran rannikolla.

Alus lähti 21. heinäkuuta 1781 Cadizista 2. Englannin kanaalin sotaretkelle ja kesäkuussa 1782 3. Englannin kanaalin sotaretkelle. Elokuussa 1782 se osallistui Algecirasiin tehtyyn hyökkäyksee ja osallistui 21. lokakuuta 1782 Cape Spartelin taisteluun, mutta ei kohdannut vihollista.

Vuonna 1786 alus oli Ferrolissa reservissä. Se palautettiin palvelukseen 1793 sodan alkaessa Ranskaa vastaan. Alus osallistui 14. helmikuuta 1797 Cabo de São Vicenten taisteluun päällikkönään Juan Suárez. Taistelussa aluksella sai surmansa kahdeksan ja haavoittui 20 miehistönjäsentä.

Vuonna 1797 alus oli Cadizissa amiraali Jervisin laivaston saartamana. Se lähti 6. helmikuuta 1798 Cadizista 22 linjalaivan muodostamassa osastossa ajamaan takaa Jervisin laivastoa. Aluksen aseistus poistettiin 1804 Ferrolissa. Se poistettiin alusluettelosta 27. syyskuuta 1808.

## Lähteet
*
*
*

### Viitteet
Alajärven hallintokeskus

**Alajärven hallintokeskus** on Alvar Aallon suunnittelema rakennusryhmä Alajärven keskustassa. Sen muodostavat kaupungintalo, terveyskeskus ja seurakuntatalo.

Kaupungintalo (silloinen kunnantalo) valmistui vuonna 1967. Se muotoilee maastoa siten, että valtuustosalin puoleinen pääty on korkeampi kuin rakennuksen muut osat. Aalto suunnitteli myös ovenkahvat, valaisimet ja osan huonekaluista.

Myös terveyskeskus valmistui vuonna 1967. Siinä on pilarien kannattelema sisäänkäynnin katos. Alakerrassa oli vastaanotto- ja laboratoriotiloja, yläkerrassa virkamiesten asuntoja. Rakennus muutettiin sosiaalitoimen ja teknisen toimen toimistoiksi vuonna 1982.

Seurakuntatalo valmistui vuonna 1970. Se on pienempi kuin Aallon ensimmäisissä suunnitelmissa. Talo sijaitsee Carl Ludvig Engelin suunnitteleman Alajärven kirkon länsipuolella. Seurakuntasalissa on tilaa 250 hengelle.

## Lähteet
Itä-Timor talviolympialaisissa 2018

**[[Itä-Timor]]** osallistui Pyeongchangin talviolympialaisiin 2018. Itä-Timorin joukkueessa kilpaili yksi urheilija yhdessä lajissa. Päättäjäisissä maan lippua kantoi maan ainoa edustaja Yohan Goutt Goncalves.

## Alppihiihto

Itä-Timor sai yhden miesurheilijan alppihiihtoon. Yohan Goutt Goncalves kilpaili myös vuoden 2014 talviolympialaisissa.
;Miehet

## Lähteet
Bianca Wahlgren Ingrosso

**Bianca Melina Elisabeth Wahlgren Ingrosso **(s. 30. joulukuuta 1994) on ruotsalainen bloggaaja. Hän on taiteilija Pernilla Wahlgrenin ja tanssija Emilio Ingrosson tytär. 

Ingrosso osallistui yhdessä ystävänsä Malin Erikssonin kanssa Junior Eurovision Song Contest 2006 -karsintakilpailuun. Heidän laulunsa oli nimeltään "Kan det bli vi två" ja se sijoittui toiseksi. 

Bianca Ingrosso näytteli Lovisa von Trappin roolia musikaalissa *[[Sound of Music (musikaali)|Sound of Music]]* syksyllä 2007. Kesällä 2008 hän näytteli musikaalissa *Hujeda mig så många sånger* yhdessä veljensä Benjamin Ingrosson kanssa. Musikaalin ohjasi heidän enonsa Linus Wahlgren. 

Ingrosso tuli toiseksi tanssiohjelmassa *Let's Dance 2016 (*Ruotsin *[[Tanssii tähtien kanssa]])*, joka esitettiin Ruotsin TV4:ssä.

Syksystä 2016 alkaen Ingrosso oli mukana ohjelmassa *Wahlgrens värld*, joka esitettiin kanavalla* *Kanal 5.

Talvella 2017 hän aloitti yhdessä Alice Stenlöfin kanssa podcastin *Alice & Bianca*.

Keväällä 2018 Bianca Ingrosso toimi tuomarina ohjelmassa *Talang.*

## Lähteet

## Aiheesta muualla
* Biancan blogi 
* 
*
Herman Tømmeraas

**Tømmeraas** (s. 2. huhtikuuta 1997) on norjalainen tanssija ja näyttelijä. Hän on muun muassa näytellyt Christopher Schistadia (Penetrator-Chris) NRK:n draama-sarjassa *[[Skam]].* Tømmeraas on aiemmin esiintynyt TV-sarjassa *Stick!,* jossa hän näytteli selloa soittavaa Trulsia. Tømmeraas on tanssinut 7-vuotiaasta asti ja asuu Solbergelvassa.

Tømmeeraas esiintyy myös norjalaisen DJ Alan Walkerin kappaleessa [Heart over Mind (ft. Daya)]. 

## Filmografia

### TV-sarjat
* 2011 – *Stick!* 
* 2015 – *[[Skam]]*
*2019 – *Semester*
*2020 – *Ragnarök*

## Lähteet

## Aiheesta muualla
*
Tampereen asevelikylä

**Tampereen asevelikylä** on Suomen Aseveljien Liiton rakennuttama neljäntoista paritalon ryhmä Tampereen Nekalassa. Talot suunnitteli Alvar Aalto. Taloilla on yhteinen sauna-, pesutupa- ja mankelirakennus. Talojen puuosat valmisti A. Ahlström Oy Varkaudessa, ja ne pystytettiin talkoovoimin 1941–1943. Varoja asevelikylän rakentamiseen lahjoittivat Tampereen kaupunki sekä useat tamperelaiset yritykset, yhdistykset ja yksityishenkilöt. Asevelikylä sijaitsee alueella, joka liitettiin Messukylän kunnasta Tampereen kaupunkiin vuonna 1913 kaupungin ostaessa Hatanpään kartanon.

Asevelikylän rakennustyöt alkoivat kesäkuussa 1941 edellisenä keväänä valmistuneiden ns. ruotsalaistalojen eteläpuolisella alueella. Vertauskuvallisen ensimmäisen lapionpiston suoritti Tampereen aseveliyhdistyksen kunniapuheenjohtaja kenraalimajuri Aaro Pajari, ja jo ensimmäisen päivän aikana työssä oli 235 miestä ja 13 hevosta. Rakennustöiden käytännön johtajana toimi rintamalta kotiutettu liikemies, myöhempi kauppaneuvos Kalle Kaihari. Ensimmäisen, talvisodassa Tolvajärvellä ja Aittojoella taistelleiden aseveljien mukaan nimetyn talon harjannostajaiset vietettiin 14. helmikuuta 1942, ja ensimmäiset asukkaat muuttivat uuteen kotiinsa saman vuoden marraskuussa. Kuhunkin asuntoon tulivat makuuhuone, olohuone ja keittiö sekä varastotilat. Asevelikylä vihittiin käyttöön 5. syyskuuta 1943, vihkiäisijuhlan kunniavieraana oli tasavallan presidentti Risto Ryti, ja juhlapuheen piti Aseveljien Liiton pääsihteeri, kouluhallituksen pääjohtaja L. Arvi P. Poijärvi. Asevelikylän ensimmäiset asukkaat olivat sotainvalideja ja sotaleskiä perheineen.

Kylän rakennustalkoot saivat paljon julkisuutta, ja vaikka muutaman talon rakentaminen ei ratkaissut asutusongelmaa, se toi asuntokysymystä julkisuuteen ja korosti tamperelaisen yhteishengen saavutuksia. Asevelikylään muuttaneille perheille itselleen uudet asunnot merkitsivät suurta muutosta asunto-oloihin, jotka olivat aikaisemmin olleet paljon huonommat.

Asevelikylä on suojeltu rakennustaiteellisin, kulttuurihistoriallisin ja maisemallisin perustein.

## Lähteet

## Aiheesta muualla
* Finlandia-katsaus 16 (1943): Tasavallan presidentti Risto Ryti (1889–1956) Tampereen asevelikylän vihkiäisissä 5.9.1943. (Arkistofilmi)
Punkalaitumen keskustan kylämaisema

**Punkalaitumen keskustan kylämaisema** Punkalaitumen kirkonkylässä on Museoviraston valtakunnallisesti merkittävien rakennettujen kulttuuriympäristöjen luetteloon sisältyvä kulttuuriympäristö Punkalaitumella Satakunnan maakunnassa. 

Punkalaitumen kirkonseudun vaikuttavan kulttuurimaiseman muodostavat jokivarren avointa viljelymaisemaa seurailevat tiet, niihin liittyvät talonpoikaistilat ja pienasutus sekä maisemallisina kohokohtina Punkalaitumen kirkko, pappila, Mäenpään työväentalo ja kansakoulu. Hyvin säilynyt kokonaisuus on jokivarsiasutuksen ydinaluetta Satakunnassa.
 
Punkalaitumen seurakunnan kiinteistöt muodostavat kokonaisuuden Punkalaitumenjoen molemmin puolin. Länsisuomalaista pitkäkirkkoperinnettä jatkava puinen, länsitornillinen **kirkkorakennus** on vuodelta 1774. Kiviaidan rajaamalla **kirkkomaalla** on paljon vanhoja sukuhautoja kauniine muostomerkkeineen. Kirkon vieressä on 1954 valmistunut, sodanjälkeistä modernismia edustava **seurakuntatalo**. Joen puolella, kirkon alapuolella on niin kutsuttu alahautausmaa, jonka merkittävin osa on sankarihautausmaa.  Polvistunutta nuorta sotilasta kuvaava **sankaripatsas** on kuvanveistäjä Johannes Haapasalon. Sankarihautausmaan vieritse kulkee polku valkoisen **riippusillan** yli kohti uusrenessanssiasuista  **kirkkoherranpappilaa**, joka nykyisin on paitsi pappila myös kirkkoherranvirasto ja monien toimintojen kokoontumistila.  

**Punkalaitumen kunnantalo** valittiin (Suomen Kuntaliitto) kesällä 2009 kolmen Suomen kauneimman kunnantalon joukkoon (Kuopion kaupungintalo, Pälkäneen kunnantalo). 

Punkalaitumen kunnantalo on rakennettu vuonna 1923 Jugend-henkisesti kaksikerroksiseksi puurakennukseksi, josta ensimmäinen kerros on hirttä. Toinen kerros on laajan mansardikaton peittämä, jonka laella on soma lanterniini. Taloa on remontoitu useaan otteeseen. Vuosina 1992–1998 talossa tehtiin täydellinen peruskorjaus. Viimeisin korjaustyö tehtiin vuonna 2000.  Kunnantalon pinta-ala on 915 m² ja keskimäärin sen huoneet ovat 15 m².

## Lähteet
Taivalkunta Beat

**Taivalkunta Beat** on vuonna 1997 perustettu suomalainen yhtye, joka soittaa pop-, rock- ja rautalankamusiikkia. Yhtyeen keulakuvina toimivat kaksoset Juha ja Vesa Pokkinen. 

## Biografia
Taivalkunta Beat perustettiin Nokialla 7.7.1997. Nimi juontaa juurensa Taivalkunnan kylästä, missä yhtyeen kaksi jäsentä viettivät kesiään ja lomiaan.

Perustajajäsenet olivat Mika Laitinen rummuissa, Vesa Pokkinen (soolokitara) ja Juha Pokkinen (komppikitara, laulu ja bassokoodaukset). Ensimmäisillä keikoilla Ilkka Saari vieraili laulajana, mutta pian lauluvastuu siirtyi Juha Pokkiselle.

Aluksi yhtye soitti lähinnä kyläjuhlissa tai paikallisen golfklubin eri tilaisuuksissa. Pian keikkapaikat suurenivat ja tanssipaikka-ammattilainen Jouko Elevaara kiinnostui bändistä. Vuonna 1999 yhtye esiintyi Suomen suurimpien tanssilavojen vakiobändinä. 

Bändin esikuva oli alkuvaiheessa Esa Pulliainen ja Agents. Yhtye sai levytyssopimuksen Tatsia musiikin kanssa vuonna 2000, ja ensimmäinen levy oli nimeltään Miks Twist, jolta radiohitiksi nousi Mika Sundqvistin studiolla äänitetty cover-sinkku ”No niin Mary Lou” sekä myöhemmin oma kappale Ada Ofelia”. Miks Twist -levy äänitettiin Jari Holmin Countryside-studiolla ja tuottajana toimi Teuvo Nummela. Vuonna 2001 yhtyeeseen tuli basisti Jani Kaunisto. Bändi osallistui Viihdyttäjä 2002 -bändikilpailuun ja sijoittui kolmen parhaan joukkoon. Warner Musicin kustantama ”Kirkkonummen Radalla” oli yhtyeen toinen albumi, ja siltä radiohitiksi nousi Juha ja Vesa Pokkisen oma kappale ”Ikkunan takaa”. Tuottajana levyllä oli Hannu Pikkarainen. 

Vuonna 2004 rumpali Mika Laitinen lopetti bändissä. Uudeksi rumpaliksi tuli Jasu Mäntylä. Bändin keikkamäärät kasvoivat, ja seuraavan albumin, nimeltään ”Luulin, että pärjään”, nimikkokappale nousi Radio-Suomen soitetuimmaksi kappaleeksi. Neljäs pitkäsoitto sai nimekseen ”Kaunis kulkija”. Se valittiin paikallisradioiden kuukauden levyksi elokuussa 2008. Levyllä vierailee solistina tangokuningas Tomi Markkola. 

Yhtye hoiti keikkamyynnin pääosin itse, mutta 2000-kymmenluvun lopun managerina toimi Jukka Airaksinen. Yli 1&nbsp;000 keikkaa lavoilla tehnyt yhtye on useiden tv-esiintymisien lisäksi soittanut Euroviisut 2007 -tapahtumassa, toiminut Viking Linen Yesterday Show’n vakiobändinä ja ollut mukana monella kokoelmalevyllä. Yhtyeen tavaramerkki on ollut rautalankamusiikki ja omiin sävellyksiin perustuva beat-poljento. Vuoden 2010 helmikuussa yhtye lopetti toimintansa toistaiseksi.

Vuoden 2014 syksystä alkaen Pokkisen veljekset ovat keikkailleet Taivalkunta Beat duo -kokoonpanolla.

## Diskografia

### Albumit
*  Tatsia
*  Warner
*  MTG
* Kaunis Kulkija (2008) MTG
*  Pokkinen Bros
* Eppuja rautalankana (2023) Pokkinen Bros

## Aiheesta muualla
* Yhtyeen Facebook-sivusto
* https://www.youtube.com/channel/UCI_rpCvoXMJCXUevEPRoiFg